open-index/open-wikipedia-markdown huggingface dataset:
ארתור בליס

**ארתור אדוארד דראמונד בליס** (באנגלית: Arthur Edward Drummond Bliss, 2 באוגוסט 1891 - 28 במרץ 1975) היה מלחין בריטי.
## ביוגרפיה
בליס היה בן לאב אמריקאי ולאם אנגליה. הוא למד בקיימברידג' והמשיך בקולג' המלכותי למוזיקה בלונדון אצל צ'ארלס ויליירס סטנפורד. במלחמת העולם הראשונה שירת כקצין תותחנים.

לאחר המלחמה התבססה עד מהרה הקריירה של בליס כמלחין של יצירות שנשמעו, לקהל הבריטי, מפתיעות בחדשנותן ובהרכביהן יוצאי הדופן, כגון קונצ'רטו לקול טנור ללא מילים, פסנתר וכלי קשת, ו"קבוצה" לסופרן ותזמורת קאמרית, שבה הזמרת שרה הגאים פונטים שאינם יוצרים מילים. בחלק גדול מן המוזיקה המוקדמת שלו ניכרת השפעתם של סטרווינסקי ודביסי. ציון דרך בכתיבתו הייתה "סימפוניית הצבעים" שלו משנת 1922, הבוחנת את הרעיון של ההקשרים המוזיקליים עם צבעים שונים.

משלהי שנות ה-20' ואילך התמקם בליס בסצנה האנגלית המסורתית יותר, ביצירות מקהלתיות כמו "פסטורלה" ו"גיבורי בוקר". ובשנות ה-30' כתב את המוזיקה לסרט הקולנוע Things to Come ולבלט "שחמט". בליס היה מאז ומתמיד מלחין שאפתן ופורה וכמה מיצירותיו נועדו בבירור לקהל בינלאומי רחב יותר מזה שקיבלו למעשה. ה"פתיחה ואלגרו" והקונצ'רטו לפסנתר הן דוגמאות לכך. הקונצ'רטו נוגן בהשמעת בכורה ביריד העולמי של 1930 בניו יורק.
בתקופת מלחמת העולם השנייה התמנה בליס למנהל המוזיקלי של ה-BBC והרעיונות שגיבש הובילו אחרי המלחמה לחלוקת שידורי המוזיקה ברדיו לקטגוריות, כגון רדיו 1 ו-3 של ימינו אלה.

התקופה שלאחר המלחמה ממחישה את כישלונו התמוה של בליס להשיג את ההצלחה, שאליה חתר. האופרה שלו, "האולימפיים" לא זכתה לפופולריות, על אף הפקה מלאה בבית האופרה המלכותית, קובנט גארדן. האורטוריה שלו, "אשרי" (על פי דרשת ההר של ישו) נשכחה בצל הצלחת רקוויאם המלחמה של בנג'מין בריטן בפסטיבל קובנטרי של 1962 ועל הקונצ'רטו שלו לצ'לו, שנכתב בשביל הצ'לן הרוסי הגדול מסטיסלב רוסטרופוביץ' לביצוע בפסטיבל אלדבורו, העיבו הקונצ'רטי של בנג'מין בריטן, אנרי דיטיה וויטולד לוטוסלבסקי, אם כי הקונצ'רטו זכה לביצוע ראשון בלונדון בנגינת הצ'לן הבריטי ג'וליאן לויד ובר. בליס הקליט פרשנויות מעולות לכמה מיצירותיו החשובות, אבל הן לא הפכו לנחלת מנצחים אחרים. שירת הברבור שלו, "וריאציות מטאמורפיות" יצירה תזמורתית רחבת-יריעה, בוצעה לראשונה בשנת 1972, אבל לא בניצוח סטוקובסקי, כפי שקיווה בליס.

התזמורת הסימפונית של בתי הספר בלייסטרשייר נהנתה מן הזכות לעבוד עם ארתור בליס כשניצח עליהם בביצוע הקונצ'רטו שלו לפסנתר בפסטיבל צ'לטנהם של 1970, עם פרנק ויבאו כסולן. עם תזמורת זו גם הקליט, בהמשך אותה שנה, את "פתיחה ואלגרו" שלו, לחברת ארגו. קשריו עם התזמורת נמשכו עד 1975, כשהפקה חדשה של הבלט שלו, "הגבירה משאלוט", עלתה על הבימה בתיאטרון היימרקט בלייסטר. אירוע זה צולם לתוכנית הטלוויזיה "נערה בראי שבור".

מאז מותו של בליס, זכתה המוזיקה שלו לתחייה צנועה ברדיו ובהקלטות, אבל שמו עודנו רעוע. המוזיקה שלו מצטיינת ללא ספק באישיות משל עצמה ויש לה חסידים משלה, האוהבים אותה.

נכדתו היא השחקנית קרולין בליס.

## קישורים חיצוניים

* 
* 
* 

## הערות שוליים

קטגוריה:מעוטרי מסדר עמיתי הכבוד
קטגוריה:מלחינים בריטים
קטגוריה:מנצחים בריטים
קטגוריה:לונדון: אישים
קטגוריה:המסדר הוויקטוריאני המלכותי: מפקדים
קטגוריה:בריטים שנולדו ב-1891
קטגוריה:בריטים שנפטרו ב-1975
קטגוריה:מונצחים בשלט כחול של ארגון המורשת האנגלית
ספל

250px|ממוזער|שמאל|ספל "לא רק לכוס יש מקור", ספל קפה עם כיתוב 
[ממוזער|שמאל|200px|ספל [קפה]]
[ממוזער|שמאל|200px|[מרק עוף ב"מאג".]]

**ספל** הוא כלי לשתיית משקאות חמים כגון תה, קפה, שוקו, חליטות צמחים ואף מרק. הספל עשוי לרוב מחומר קרמי, פורצלן או חרסינה, ולרוב בעל ידית.

באיים הבריטיים, ספלים לשעת התה עשויים מפורצלן בדרך כלל ומעוטרים בעיטורים רבים.

ברחבי אמריקה מקובל ספל גדול הקרוי "מאג" (mug), המיועד בעיקר לשתיית קפה נמס.

באיטליה יש ספלים מיוחדים לכל סוג קפה. לאספרסו - ספלים קטנים, לקפוצ'ינו - ספלים שקופים בגודל בינוני, לשוקוצ'ינו - ספלים מוארכים וארוכים (כיוון שנהוג לשתות עם כמה כדורי גלידה).

בצרפת נהוג לשתות את הקפה (קפה אולה) בספלים בגודל קערות. בספלים זהים נהוג לשתות בארגנטינה ובספרד את השוקולטה, לרוב בארוחת "שוקולטה קון צ'ורוס" - משקה שוקולד מתוק שמוגש עם סופגניות ארוכות הנקראות צ'ורוס.

רוב הספלים כיום ניתנים לחימום בתנור מיקרוגל.

הספלים מעוצבים במגוון חומרים, צורות, צבעים, גדלים ודוגמאות.

הדפסת טקסטים ותמונות על ספלים נעשית למגוון שימושים כגון עיצוב מתנה מותאמת אישית, מיתוג, פרסום ומרצ'נדייזינג. 

## ראו גם
* כוס

## קישורים חיצוניים

קטגוריה:כלי הגשה
מאוריצ'יו כהן-לנארו

**מאוריצ'יו כהן-לנארו** (**Mauriciu Cohen-Lânaru**; 31 בדצמבר 1849 – 20 באוקטובר 1928) היה כנר, מלחין, מבקר מוזיקלי ומורה למוזיקה יהודי רומני בן העדה הספרדית.

## קורות חיים
מאוריצ'יו נולד בבוקרשט, ולאכיה, במשפחה ותיקה של נכבדים יהודים ספרדים. למד בקונסרבטוריון של בוקרשט עם אדוארד ואכמן ואלכסנדרו פלכטנמאכר בשנים 1868–1870. בהמשך למד קומפוזיציה באיטליה בשנים 1870-1871 ובפריז בשנים 1871–1878 ובין מוריו נמנוויקטור מאסה, תאודור דיבואה, ז'רז' ביזה, סזר פרנק ,פליסיין דוד וז'ורז' ביזה.  זמן מה היה הכנר הראשי בתיאטרון אודאון (Odeon) בפריז, אך מאוחר יותר ב-1880 שב לרומניה והתמנה כמורה למוזיקה קולית (במקום אליודורו ביאנקי שנפטר) בבית המחסה על שם האדונית אלנה (Elena Doamna) וכחבר בוועדות הבחינה של כל המוסדות להוראת המוזיקה.בזמנו הפנוי לימד כמה מתלמידותיו בבית המחסה שיעורים פרטיים לפיתוח קול.
למשך תקופה מסוימת לימד כהן-לנארו לימד הרמוניה ושירה באקדמיה למוזיקה של בוקרשט ובמרץ 1919 הקים תזמורת סימפונית יהודית קצרת ימים בבוקרשט.
כהן-לנארו התבלט כמייצג המוזיקה הקלאסית הרומנית בראשית הופעתה וכראשון שחיבר מוזיקה לתיאטרון הלירי הרומני. להצלחה הגדולה ביותר ברומניה זכתה האופרה הקומית **אי הפרחים** לפי ליברית של בנג'סקו-דאביז'ה (Bengescu-Dabija). הצגת הבכורה הייתה באוגוסט 1905. הוא חיבר אופרות נוספות, בשנת 1876 **הבנאי מנולה** לפי בלדה עממית נודעת, בשנת 1880 **מאזפה** (Mazeppa) ועוד אופרה ששמה **טודורל** (Tudorel). הוא חיבר מוזיקה קאמרית, 5 סונאטות לפסנתר ורומנסות לפי שיריהם של וסילה אלכסנדרי, דימיטריה בולינטינאנו ואחרים. כמו כן חיבר שני כרכים של "שירים ספרדיים", שאותם הדפיס בבית ההוצאה שלו עצמו.

מאוריצ'יו כהן-לנארו כתב ביקורות מוזיקליות עבור כתבי העת "העיתונות", "הרומני", "רמפה" ועוד.
שימש כגבאי בבתי הכנסת הספרדיים בבוקרשט.

## יצירות
### יצירות קוליות
:אופרות:
*Insula florilor
*Mesterul Manole
*Mazeppa
:רומנסות:
*2 מחברות שירים (מלודיות) רומניים,
על מלים מאת וסילה אלכסנדרי, דימיטריה בולינטיניאנו
*מלודיות ספרדיות

### מוזיקה קאמרית
*5 סונאטות לפסנתר
*סואיטות ואלסים

## ביבליוגרפיה
*Ada Brumaru cap *Muzică* în N.Cajal, H. Kuller, - *Contribuția evreilor din România la cultură și civilizație* Hasefer, București 2004
* -Iosif Sava *Muzicieni evrei de la noi și din lume: Muzicanții pe acoperiș*

·
לדף המתורגם
Iosif Sava

## קישורים חיצוניים

## הערות שוליים

קטגוריה:יהודים ספרדים ברומניה
קטגוריה:בוקרשט: אישים
קטגוריה:כנרים יהודים רומנים
קטגוריה:מלחינים יהודים רומנים
קטגוריה:מורים למוזיקה יהודים
קטגוריה:ילידי 1849
קטגוריה:נפטרים ב-1928
אחילוף הגליל

**אחילוף הגליל** (שם מדעי: *Biarum Pyrami*) הוא גאופיט בעל פקעת גדולה ממשפחת הלופיים. עלי אחילוף הגליל מופיעים בחורף רק אחרי הפריחה. הפרח מזכיר את צורתו של הלוף הוא נראה כעלה בעל צבע סגול כהה. עלה זה עוטף מעין מקל בצבע דומה. בישראל הוא פורח בחודשים: ינואר, אוקטובר, נובמבר ודצמבר.

## קישורים חיצוניים

* 
ימין|ממוזער|250px|אחילוף הגליל - עלים

קטגוריה:צמחים שתוארו ב-1879
קטגוריה:טקסונים שתוארו בידי אדולף אנגלר
קטגוריה:ארץ ישראל: לופיים
קטגוריה:לופיים
קטגוריה:פרחים סגולים בארץ ישראל
לנוקס ברקלי

**לנוקס ברקלי** (אנגלית: **Sir Lennox Randal Francis Berkeley**; 12 במאי 1903 - 26 בדצמבר 1989), היה מלחין אנגלי.

## חייו
ברקלי נולד באוקספורד, אנגליה ורכש את השכלתו בבית הספר גרישם ובמרטון קולג', אוקספורד. בשנת 1927 נסע לפריז ללמוד מוזיקה אצל נדיה בולאנז'ה והתוודע אל פרנסיס פולנק, איגור סטרווינסקי, דריוס מיו, ארתור הונגר ואלבר רוסל. ההשפעה הצרפתית תמשיך לתת אותותיה במוזיקה שלו. הוא עבד בשביל ה-BBC בתקופת מלחמת העולם השנייה ולאחר מכן היה לנשיא האגודה לזכויות המבצעים. בשנת 1974 ניתן לו תואר אבירות. ברקלי החזיק בקתדרת פרופסור לקומפוזיציה באקדמיה המלכותית למוזיקה משנת 1946 עד 1968 ובין תלמידיו שם היו ריצ'רד רודני בנט, דייוויד בדפורד וג'ון טאוורנר. לנוקס ברקלי קיים יחסי ריעות ממושכים עם בנג'מין בריטן, גם הוא מבוגרי בית הספר גרישאם, והשניים שיתפו פעולה במספר יצירות. בשנים הבאות אימץ את הסריאליזם, שציין מעבר לסגנון קודר ומהורהר יותר.

בנו, מייקל ברקלי, גם הוא מלחין.

## אירועים חשובים בקריירה
* 1926 - החל ללמוד אצל נאדיה בולאנז'ה.
* 1936 - פגש את בריטן בפסטיבל ISCM בברצלונה.
* 1946 - התמנה לפרופסור לקומפוזיציה באקדמיה המלכותית למוזיקה בלונדון.
* 1954 - ביצוע בכורה של האופרה הראשונה שלו, "נלסון", בסדלר'ס ולס.
* 1974 - תואר אבירות על שירותים למוזיקה.
* 1977-1983 - נשיא פסטיבל צ'לטנהם

## יצירות עיקריות
* סרנדה לכלי קשת (1939)
* דיברטימנטו (1943; תזמורת)
* ארבע פואמות לתרזה הקדושה מאווילה (1947; קונטראלטו, כלי קשת)
* שלישייה לקרן, כינור ופסנתר (1953)
* "הזמנה לסעודה" (1954; אופרה)
* מיסה ברוויס (1960; מקהלה, עוגב)

## הקלטות נבחרות

* A Dinner Engagement - Chandos CHAN10219
* Missa Brevis - Naxos 8.557277
*Serenade for Strings - Chandos CHAN 9981


## קישורים חיצוניים

* 
* 

קטגוריה:מלחינים בריטים
קטגוריה:מורים למוזיקה באנגליה
קטגוריה:סגל אוניברסיטת לונדון
קטגוריה:בריטים שנולדו ב-1903
קטגוריה:בריטים שנפטרו ב-1989
קלי

[ממוזער|שמאל|200px|קלי [לחם לבן]]
שמאל|ממוזער|250px|כריך קלוי
ממוזער|שמאל|200px|מקלה
**לֶחֶם קָלוּי** (נקרא גם **קָלִי** או **טוֹסְט**) הוא פרוסת לחם שהושחמה משני צידיה באמצעות חשיפתה לחום יבש ותוכה נותר רך. הקלייה מחממת את הלחם וכך משפרת את טעמו עבור חלק מהאנשים. קלי הוא פריך, כך שממרחים נספגים בו בקלות. קליית לחם מאפשרת גם שימוש בלחם שאינו בשיא טריותו, ואחרת ייתכן שלא ניתן היה להגישו. קלי מוגש במדינות רבות בארוחת בוקר או שעת התה, בישראל יש המגישים אותו גם לארוחת ערב.

**צְנים** (או **פַּכְסָם**) אינו קלי, בניגוד למה שנהוג לחשוב. צנים הוא פרוסה הנאפית פעמיים והיא יבשה ופריכה מבפנים ומבחוץ.

המקלה (הטוסטר) הביתי, שהומצא ב-1913, הוא האמצעי הנפוץ לקליית לחם. פרוסות הלחם מוכנסות לחריצים בראש המקלה ומורדות כלפי מטה. בחלק מהדגמים ניתן לבחור את דרגת הקלייה הרצויה. כשהקלי מוכן הוא נדחף כלפי מעלה. ברוב הדגמים ישנם שני חריצים - לשתי פרוסות לחם שנקלות בו זמנית.

שיטות קלייה אחרות הן תחת הגריל, בתנור אפייה או בטוסטר אובן (תנור מַקלֶה). ניתן לקלות לחם גם מעל להבה פתוחה (אך לא ישירות על הלהבה) של כיריים או גזייה. למטרה זו קיימים מזלגות קלייה מיוחדים.

נהוג לאכול קלי עם ממרחים כגון חמאה, מרגרינה, ריבה, גבינה וכו'. בבריטניה נהוג לאכול גם שעועית אפויה על קלי. יש מדינות שבהן מורחים על קלי ממרחי שמרים כמו מרמייט.
"קלי קינמון" הוא קלי שנמרח בחמאה ופוזרה עליו תערובת של סוכר וקינמון.

בישראל קלי עשוי לשמש כתחליף ללחם בארוחות הכוללות ביצים וירקות. המונח **טוסט** משמש בישראל לרוב לא ביחס לפרוסת לחם קלויה אלא לכריך קלוי של שתי פרוסות לחם שביניהן גבינה צהובה; צורת הכנה זו אינה מקורית. אחת הגרסאות ל"טוסט" הישראלי הוא בייגל טוסט - כריך קלוי מבייגל, עם גבינות וירקות.

קלי משמש כבסיס למאכל ביצה בקן - ביצת עין המטוגנת בתוך חור בקלי.

קיימים סוגים שונים של צנימים תעשייתיים, חלקם עשויים מפרוסות לחם קלויות וחלקם מבצק שנאפה ישירות כצנים.

ניתן לקלות גם קוביות לחם; המוצר המתקבל נקרא "קרוטונים" ומשמש כתוספת לסלטים ומרקים.

בניגוד למיתוס תזונתי - קליית לחם אינה מפחיתה את כמות הקלוריות שבו, שכן הקלייה גורמת רק לאיבוד מים שהם חסרי ערך קלורי. אם הקלי נשרף, החלקים המפוחמים הם בעלי ערך קלורי נמוך יותר, אך הם גם אינם אכילים. מזון מפוחם נחשד כמסרטן.

קלי נחשב מזון מומלץ לסובלים מבעיות במערכת העיכול, למשל לסובלים משלשול ולנשים הרות הסובלות מבחילה.

בלשון המקרא ובלשון הממשנה פירוש המילה **קָלִי** שונה במקצת: גרגירי דגן (שיבולים) קלויים המיועדים למאכל, מה שבעברית החדשה מכונה פיצוחים.

## ראו גם
* כריך טוסט
* פרנץ' טוסט (לחם מטוגן)
* מצה מטוגנת
* סכין חמאה
*פרנסזיניה

## קישורים חיצוניים

* 
* טוסט אבוקדו, באתר "קרדוב"
* מיכל אנסקי, טוסט קרואסון גבינת עיזים ודבש, ממגזין "דרך האוכל"
* טוסט גבינה, מאתר "חביבה על הצלחת"

קטגוריה:מאכלי לחם
California Dreamin'

"**'California Dreamin**" (בעברית: "**חולם על קליפורניה**", פורסם במקור בכלי התקשורת בישראל בשם "**קליפורניה חולמת**") הוא שיר פופולרי של להקת "The Mamas & the Papas" שיצא לשווקים לראשונה בשנת 1965.

בשנת 2003 נכלל השיר במיקום ה-89 בדירוג של 500 השירים הגדולים בכל הזמנים של הרולינג סטון.

## היסטוריה
השיר נכתב בשנת 1963 על ידי ג'ון ומישל פיליפס בתקופה בה השניים גרו בניו יורק. ההשראה לשיר נבעה מגעגועיה של פיליפס לביתה בקליפורניה. באותה העת היו הזוג פיליפס חברים בלהקה עממית בשם ניו ג'רנימן שבבוא הזמן התפתחה ללהקת האמהות והאבות.

הלהקה זכתה לחוזה לאלבומה הראשון לאחר היכרות עם לו אדלר , ראש חברת התקליטים דנהיל רקורדס, אותו הכירו דרך הזמר ברי מק'גוייר . כהוקרת תודה לאדלר הקליט הזוג קולות רקע לשיר "California Dreamin'" בגרסתו של ברי מק'גוייר לשיר, אשר הופיע באלבומו של מק'גוייר "הזמן היקר הזה". האמהות והאבות הוציאו גרסה משלהם לשיר בשנת 1965, שכלל סולו חליל שלא נכלל בביצוע המקורי, השיר בגרסה זו מעולם לא הגיע לראש טבלת הלהיטים (עם דירוג מקסימלי במקום הרביעי), אך נשאר בטבלה כ-17 שבועות.
בהקלטת השיר ניגנו חברי להקת wrecking crew אשר השתתפו בהקלטות אולפן לטובת להקות רבות באותה תקופה והיו חלק מיצירת חומת הסאונד המפורסמת של שנות ה-60. פתיח הגיטרה המזוהה כל כך עם השיר, נכתב ובוצע על ידי פיליפ (p.f) סלואן.

השיר היה הסינגל הראשון של להקת האמהות והאבות והלהיט הראשון שלהם, שלמעשה נתן ללהקה את התנופה לפרסום.

השיר מבוסס על המהלך האקורדים של קדנצה אנדלוסית.

### רשימות כל הזמנים

## גרסאות אחרות
השיר בשני ביצועים שונים, האחד של הזמרת האוסטרלית סיה והשני של צמד הזמרות Robot Koch ו-Delhia de France משמש בתור השיר בקדימונים לסרט האסונות "סאן אנדראס" שיצא בשנת 2015.

השיר "האיש אשר יביא את הבשורה" (מילים: יורם טהרלב, לחן: יוחנן זראי) בפי השלושרים הוא מחווה ל-'California Dreamin מבחינת העיבוד שלו.

## מיקומי שיא

## קישורים חיצוניים

## הערות שוליים

קטגוריה:שירי להקות
קטגוריה:שירי סיה
קטגוריה:שירים באנגלית
קטגוריה:שירי פולק רוק
קטגוריה:שירים על היפים
קטגוריה:שירים על חלומות
קטגוריה:שירים על לוס אנג'לס
קטגוריה:שירים על קליפורניה
קטגוריה:סינגלים בהוצאת קפיטול רקורדס
אל תהי צדיק הרבה

"**אַל תְּהִי צַדִּיק הַרְבֵּה**" היא עצה המופיעה ב; הפסוק השלם הוא .

הוראתו הראשית של פסוק זה, לפי רוב המפרשים, היא הנחיה שלא להפריז במידת האדיקות הנדרשת בקיום המצוות. גישה קיצונית מדי בתחום זה עלולה לגרור את האדם המאמין לחסר מגופו ומנפשו דברים נחוצים - עד כדי סיגוף - ולהפוך לנטל על סביבתו.

חז"ל רואים בפסוק אזהרה לאדם שלא יחשוב להיות צדיק יותר מבוראו, כשאול, ש"דימה להיות צדיק וריחם על הרשעים" (כאשר לא קיים בשלמותה את מצוות הנביא על מחיית זכר עמלק):

"אל תהי צדיק הרבה": יותר מבוראך. מדבר בשאול, דכתיב "ויבא שאול עד עיר עמלק וירב בנחל". רב הונא ורבי בניה אומרים: התחיל מדיין כנגד בוראו, אמר: כך אמר הב"ה: "לך והכית את עמלק"; אם אנשים חטאו – נשים וטף ושור ובקר וצאן מה חטאו? יצתה בת קול ואמרה לו: "אל תהי צדיק הרבה" – יותר מבוראך. ורבנין אמרין: התחיל מדיין כנגד עגלה ערופה, אמר: כתיב "וערפו שם את הָעֶגְלָה בנחל" () – הוא הורג והיא נערפת; אם אדם חטא – בהמה מה חטאת? יצתה בת קול ואמרה "אל תהי צדיק הרבה". ריש-לקיש אמר: כל מי שנעשה רחמן במקום אכזרי – סוף שיעשה אכזרי במקום רחמן. ומנין שנעשה רחמן במקום אכזרי? שנאמר "ויחמול שאול" (). ומנין שנעשה אכזרי במקום רחמן? שנאמר "ואת נוב עיר הכהנים הכה לפי חרב" (), ולא תהא כזרעו של עמלק. ורבנן אמרין: כל מי שנעשה רחמן במקום אכזרי סוף שמדת הדין פוגעת בו, שנאמר "וימת שאול ושלשת בניו" ().

לפי פירוש אחר, הפסוק ממליץ שלא להגזים ברדיפת הצדק. פרשנות זאת יוצאת מנקודת המוצא שההפרזה ברדיפת הצדק מפחיתה ממעלת הצדיקות ומורידה את דרגתה. לפיכך ניתן לראות בסיום הפסוק, , אזהרה כי רדיפת הצדק המוחלט באופן בלתי מתפשר עלולה להמיט אסון. דוגמה לכך מספרות העולם ניתן למצוא בדמותו של מיכאל קולהאס בנובלה בשם זה מאת היינריך פון קלייסט.

הפסוק העוקב במגילת קהלת שולל גם הליכה בדרך הנגדית: . לסיכום ממליץ קהלת על בחירה בשביל הזהב: .

## ראו גם
* הטוב מאוד הוא האויב של הטוב

## קישורים חיצוניים

* אביעד הכהן, אל תהי צדיק הרבה, באתר "כיפה"

קטגוריה:ניבים וביטויים תנ"כיים
קטגוריה:מגילת קהלת
צנים

**צְנִים** או **צוויבאק** (בגרמנית: **Zwieback**, מילולית "אפוי פעמיים") הוא סוג של ביסקוויט קשה ויבש או לחם שנאפה פעמיים הנאכל באוסטריה, בלגיה, בוסניה-הרצגובינה, בולגריה, קרואטיה, צרפת, גרמניה, יוון, איטליה, שווייץ וטורקיה ומדינות אחדות נוספות לרבות ישראל. צנים הוא איננו קלי שהוא פרוסת לחם שהושחמה.

## מאפיינים
זהו סוג של לחם פריך וממותק, עשוי מביצים ונאפה פעמיים. מקורו בפרוסיה המזרחית. לפי פביאן שיידלר, אלברכט פון ולנשטיין המציא את הצוויבק, כדי להאכיל את צבא שכירי החרב שלו במהלך מלחמת שלושים השנים. המנוניטים הביאו את הצנים לאימפריה הרוסית. לפני המהפכה הרוסית, כאשר רבים היגרו מערבה, הם הביאו את הצנים לקנדה, לארצות הברית ולחלקים אחרים של העולם.

ישנם שני סוגים של צנימים. סוג אחד נעשה על ידי משיכת חתיכות עגולות של בצק, הנחת חתיכות זו על גבי זו, הצמדתן זו לזו על ידי דחיפת אצבע מטה דרך שני החלקים. לאחר מכן הוא נאפה ומוגש כלחמניות רכות וחמות. סוג זה מזוהה עם מנוניטים. הסוג השני הוא לחם פרוס לפני אפייתו בשנית, מה שמייצר פרוסות פריכות הדומות מאוד לטוסט מלבה. צנים משמש בדרך כלל להאכלת תינוקות עם בקיעת שיניים וכמזון מוצק ראשון עבור חולים עם קלקול קיבה.

השם בא מהגרמנית zwei (שניים) או zwie ומהמילה הגרמנית backen, כלומר "לאפות". מכאן מתורגם מילולית, ל"אפוי פעמיים". השמות הצרפתיים והאיטלקיים, בהתאמה, ביסקוטו מקורם זהה, ביסקוטו (ביסקוויט), פירושו גם פעמיים ("ביס-") אפוי ("קוטו"). השם הסלובני הוא prepečenec, כלומר אפוי מעבר לרגיל או אפוי יתר. השם הסרבי-קרואטי הוא dvopek אשר, שוב, הוא פשוטו כמשמעו פעמיים (dvo) אפוי (pek).

## הצנים הרוסי מנוניטי
הצוויבאק הרוסי מנוניטי, הנקרא **טוויבאק** בשפתם (ניב מהגרמנית), הוא לחמנית שמרים שנוצרת משתי חתיכות בצק שנשלפות זו מזו בעת האכילה. הנחת שני כדורי הבצק זה על זה כדי שהחלק העליון לא ייפול בתהליך האפייה הוא חלק מהאומנות והאתגר שהאופה חייב לשלוט בהם. באופן מסורתי, סוג זה של צנים נאפה בשבת ונאכל ביום ראשון בבוקר ולאחר הצהריים כ-Faspa (בגרמנית רגילה: Vesper), כלומר ארוחה קלה. 

מקורו של הצנים הזה בערי הנמל של הולנד או גדנסק, שם השתמשו בלחמניות קלויות ומיובשות לאספקת ספינות. מהגרים מנוניטים מהולנד, שהתיישבו בסביבות גדנסק שבפרוסיה המערבית (אז) המשיכו בנוהג זה והביאו אותו לרוסיה, כאשר היגרו למושבות חדשות במה שהיא היום אוקראינה.

באופן מסורתי, zwieback מיוצרים באמצעות שומן חזיר במקום חמאה או תערובת של השניים. ככזה, צנים עשיר מאוד ואינו זקוק לחמאה כשאוכלים אותו, אם כי גם ג'לי או ריבה משתלבים היטב איתו. מתכוני צנים רבים אינם משתמשים ביחידות מדידה מודרניות, אלא מסתמכים על מדידות אנקדוטיות שנמסרו במהלך הדורות.

## לקריאה נוספת
* ביסקוטי
* צוויבק רוסי מנוניטי 
* קלי
* ראסק  סוג של צנים
## קישורים חיצוניים

## הערות שוליים

קטגוריה:לחם
קטגוריה:המטבח הגרמני
אסף חנוכה

**אסף חנוכה** (נולד ב-16 בינואר 1974) הוא קומיקסאי וקריקטוריסט ישראלי, זוכה פרס אייזנר (2016) ופרס דוש לקריקטורה (2019).

## ביוגרפיה
200px|שמאל|ממוזער|פורטרט של אסף חנוכה
חנוכה החל את הקריירה שלו כקומיקסאי בזמן שירותו הצבאי, במהלכו אייר וכתב קומיקס עבור העיתון הצה"לי "במחנה". בחלק מן הסיפורים שפורסמו על ידו ועסקו בחיי הצבא הוא שיתף פעולה עם הסופר אתגר קרת.

לאחר שחרורו מצה"ל נסע לצרפת, שם למד בבית ספר לאמנות על שם אמיל קוהל בליון. בזמן שהותו בצרפת הוא שיתף פעולה עם הסופר הצרפתי דידייה דֶנַנְקְס (Didier Daeninckx) ואייר שני ספרי קומיקס: "כרטיס צהוב" (2004) ("!Carton jaune") העוסק בכדורגל הצרפתי של שנות השלושים, ו"הסגת גבול" (2005) ("Hors limites") העוסק בחיי הצעירים בפרוורי פריז.

עם חזרתו לארץ הוא חזר לשתף פעולה עם אתגר קרת, והשניים הוציאו ביחד שני ספרים: "סמטאות הזעם" בשנת 1997, ו-"פיצריה קמיקזה", שהוא עיבוד לספרו של קרת "הקייטנה של קנלר", בשנת 2004. פיצריה קמיקזה זכתה לשבחי הביקורות ובשנת 2007 הייתה מועמדת לפרס אייזנר בקטגוריית "הקומיקס הבינלאומי הטוב ביותר". טור הקומיקס שלו "הריאליסט" מתפרסם במוסף "כלכליסט" והוא זכה בפרס איגוד המאיירים האמריקני.

חנוכה שיתף פעולה גם עם אחיו התאום תומר חנוכה. השניים כתבו ואיירו את החוברת "בייפולר" (Bipolar), שיצאה לאור על ידי הוצאת קומיקס אלטרנטיבית בארצות הברית, זכתה לתשבחות הביקורת והייתה מועמדת למספר פרסים.

חנוכה נטל חלק בעבודות האנימציה לסרט הישראלי עטור-הפרסים "ואלס עם באשיר" שיצא לאקרנים בשנת 2008.

בנוסף לעבודתו כאמן קומיקס, חנוכה הוא גם קריקטוריסט. עבודתו פורסמה בעיתונים אמריקאים כגון "הניו יורק טיימס", "וול סטריט ג'ורנל", "טיים מגזין" ו"רולינג סטון".

אחד האמנים שלקחו חלק בספר "גרוויטי פולס - האגדות האבודות" של אלכס הירש המבוסס על סדרת הטלוויזיה גרוויטי פולס
## חיים אישיים
אסף מתגורר בתל אביב עם אשתו, המאיירת הילית שפר. לזוג שני ילדים, המרבים להופיע כמוטיב חוזר במדור "הריאליסט" (בבחינת ילדים נמרצים המביסים את הדור של הוריו המותשים).

## ספריו
* *Bipolar* (עם תומר חנוכה ואתגר קרת), 2002, הוצאת Alternative Comics
* *The Divine* (עם תומר חנוכה ובועז לביא), 2015, הוצאת First Second Books ו-Dargaud
* *The Realist* (אוסף המדורים מכלכליסט), 2015, הוצאת Archaia
* *הריאליסט: האסטרונאוט המזרחי הראשון*, 2021, הוצאת פרדס
* *Sono ancora vivo* [*אני עדיין בחיים*], נכתב על ידי רוברטו סביאנו ,2021 הוצאת Bao Publishing
* *מי רצח את אברהם אליהו*, 2024, הוצאת יוקה

## פרסים
ספרו "The Divine" אותו כתב עם אחיו תומר והבמאי בועז לביא, מתאר את האחים הילדים שהנהיגו מרד צבאי במדינה דרום מזרח אסייתית. הספר זכה בשנת 2016 ב"פרס המנגה הבינלאומי התשיעי" הניתן על ידי משרד החוץ היפני.. ספרו "הריאליסט" זכה בפרס אייזנר בקטגוריית "מהדורה אמריקאית ליצירה בינלאומית".

## קישורים חיצוניים

* 

* 
* 
* 
* 
* 
* 
* 
* 
* 
* 
* 

## הערות שוליים

קטגוריה:קומיקסאים ישראלים
קטגוריה:קריקטוריסטים ישראלים
קטגוריה:זוכי פרס דוש לקריקטורה
קטגוריה:תאומים ישראלים
קטגוריה:סגל במחנה
קטגוריה:זוכי פרס אייזנר
קטגוריה:ישראלים שנולדו ב-1974
מרשל הפדרציה הרוסית

שמאל|ממוזער|100px|הפורמט עד 2010
שמאל|ממוזער|200px|הפורמט בשימוש משנת 2013
שמאל|200px|ממוזער|כוכב מרשל רוסיה

**מרשל הפדרציה הרוסית** (רוסית: **Маршал Российской Федерации**) היא הדרגה הצבאית הבכירה ביותר ברוסיה. הדרגה נוצרה ב-11 בפברואר 1993 לאחר פירוק ברית המועצות והקמת הכוחות המזוינים של הפדרציה הרוסית. הדרגה היא יורשת הדרגה הסובייטית מרשל ברית המועצות. הדרגה מקבילה לדרגת גנרל הצבא בצבא האמריקאי ולדרגת פילדמרשל בצבאות אחרים.

הדרגה נחשבת לדרגת כבוד והרמטכ"ל הרוסי הוא בדרגת "גנרל ארמייה", שהיא דרגה אחת מתחת למרשל. מאז קיומה של הדרגה, רק אדם אחד החזיק בה - שר ההגנה לשעבר איגור סרגייב, שכיהן כשר ההגנה בין 1997 - 2001 והדרגה הוענקה לו ב-11 בנובמבר 1997. 

סמל הדרגה הוא סמל הפדרציה הרוסית ומתחתיו כוכב, סמל שנהוג להשתמש בו בצבא הרוסי, ירושה מברית המועצות. חייל המחזיק בדרגת מרשל הפדרציה הרוסית עונד גם סמל בשם כוכב המרשל, כוכב משובץ יהלומים, אותו יש לענוד על דש העניבה. 
## ראו גם
*מרשל ברית המועצות - הדרגה המקבילה בתקופת ברית המועצות
*גנרל הצבא - הדרגה המקבילה בצבא ארצות הברית

קטגוריה:הכוחות המזוינים של הפדרציה הרוסית
קטגוריה:דרגות צבאיות
אירוס ארם נהריים

**אִירוּס אֲרַם נַהֲרַיִים** או **אִירִיס אֲרַם נַהֲרַיִים** (שם מדעי: *Iris mesopotamica*) הוא מין של צמח בתת-הסוג אירוס, בסקציה פוגון.

## מאפיינים
אירוס ארם נהריים הוא גאופיט עשבוני רב-שנתי, ירוק-עד או נשיר בקיץ. קנה השורש רחב ושטוח - כ-4 ס"מ רוחבו. הוא מתפתח סמוך לפני הקרקע או אף על פניה. העלים צומחים במניפה רחבה וזקופה, צבעם ירוק מכחיל מעט. עמוד הפריחה מסתעף, גובהו כמטר עד מטר וחצי. הפרחים יושבים בחיקו של חפה קרומי, לעיתים יבש בקצותיו. צבע עלי הכותרת תכול-סגול, והם מעורקים בקווים זהובים-חומים או ארגמניים על רקע בהיר. על עלי הכותרת החיצוניים צומחות שערות לבנות שבסיסן זהוב. האבקנים גדולים. ההאבקה נעשית על ידי דבורים. הרבייה באמצעות זרעים ובאמצעות התחלקות של קנה השורש.

### תפוצה
המין צומח בכל מערב אסיה, בעיקר במצוקים וסלעים. בארץ הוא צומח בהרים - בחרמון, בגליל, בגולן, בכרמל, בשומרון ובהרי יהודה. כמו-כן הוא נפוץ כפליט-תרבות בגינות נוי וביישובים נטושים, ושתול בבתי קברות ערביים. המין תואר על ידי חוקר האירוסים הנודע Dykes, והוא שנתן לו את תואר המין.

### פריחה
האירוס פורח במאי. עמוד התפרחת מגיע לגובה של 80–150 ס"מ, והוא נושא 3–8 פרחים גדולים, הפורחים לרוב בזה אחר זה. בכך הוא שונה מאירוסי ההיכל, שגבעולם נושא רק פרח אחד. מתחל קרומי עוטף את פקע הפריחה. הפרחים דו מיניים, גדולים ובולטים, קוטרם 8–13 ס"מ. הכותרת בת 6 עלים בשני דורים. עלי העטיף החיצוניים צרים במקום חיבורם לגבעול והם מתרחבים בהמשכם ונטויים אחורנית. הם סגולים בחציים הקיצוני, לבנים בחציים הבסיסי, עם ציור נאה של עורקים ארגמניים וזקן צהבהב. הפרח מואבק על-ידי חרקים. הפרי הוא הלקט מוארך דמוי כישור בן שלוש מגורות, ובו זרעים כדוריים רבים. הוא גדל בגושים (קלונים), שנוצרו ברבייה וגטטיבית והם זהים גנטית.
טקסט=פריחה|ממוזער|פרח אירוס ארם-נהריים

### בתרבות
המין מקובל בתרבות שנים רבות, ופותחו ממנו זנים שונים לגינון. קנה השורש המיובש נטחן לאבקה המשמשת מזה זמן רב - עוד ביוון ורומא לתרופות ותמרוקים. יש המזהים אותו עם האירוס המוזכר בחז"ל (כלאיים פ"ה, מ"ח; אהלות פ"ח מ"א).

בישראל אירוס זה, כיתר מיני האירוס, הוא צמח מוגן על פי חוק.
טקסט=עלה עטיף ואיברי הרבייה.|ממוזער|תצלום של הפרח המציג את הצלקת, האבקן, הזקן והעירוק על עלה העטיף האופייני למין.

## לקריאה נוספת
* מיכה לבנה, **לקסיקון החי והצומח של ארץ-ישראל**, כרך א', עורך: עזריה אלון, מדינת ישראל - משרד הביטחון, תשנ"ד - 1994 

## קישורים חיצוניים

*  צחי אבנור, אירוס ארם נהריים, בפליקר

## הערות שוליים

קטגוריה:צמחים שתוארו ב-1913
קטגוריה:טקסונים שתוארו בידי ויליאם ריקאטסון דייקס
קטגוריה:ערכים שבהם תבנית בריטניקה אינה מתאימה
קטגוריה:אירוסיים
קטגוריה:ארץ ישראל: אירוסיים
קטגוריה:ערכי טבע מוגנים בישראל: צמחים
קטגוריה:פרחים כחולים בארץ ישראל
קטגוריה:צמחי גן
לוטננט קולונל

**לוטננט קולונל** (**Lieutenant Colonel**) היא דרגת קצונה צבאית במרבית צבאות העולם. זו דרגה בכירה, מעל דרגת מייג'ור ומתחת לקולונל. היא מקבילה לדרגת הסגן-אלוף הצה"לית.

סימון הדרגה על פי תקנות נאט"ו הוא OF-4.

## היסטוריה
השימוש המודרני בדרגת קולונל התחיל בסוף המאה ה-16, שעה שיחידות צבא התחילו להתארגן כרגימנטים. קולונל הייתה דרגה שניתנה לאציל שרכש את הפיקוד על רגימנט מהמפקד הקודם, והוא בתורו ימכור את המינוי לסגנו, אציל אחר, המחזיק בדרגת לוטננט-קולונל (סגן קולונל) (Lieutenant Colonel).

## דרגות מקבילות
* סגן-אלוף (צה"ל)
* פודפולקובניק (רוסיה ופולין)
* אוברסט-לויטננט (צבאות המדינות הדוברות גרמנית)
* אובר-שטורמבאנפיהרר (אס אס)
* ירבאיי (טורקיה)
* אנטיסינטגמטרקיס (יוון)

## דרגת לוטננט קולונל בצבא יבשה וחיל אוויר (OF-4)

IDF sgan aluf.svg|צה"לסגן-אלוף
US Air Force O5 shoulderboard.svg|חיל האוויר של ארצות הבריתלוטננט קולונל
British Army OF-4.svg|הצבא הבריטילוטננט קולונל
DH261-Oberstleutnant.png|בונדסווראוברסט-לויטננט
Army-POL-OF-04.svg|הצבא הפולניפודפולקובניק podpułkownik
Turkey-army-OF-4.svg|הצבא הטורקיירבאיי
EgyptianArmyInsignia-LieutenantColonel.svg|הצבא המצרימוקאדים
Rank Army Hungary OF-04.svg|צבא הונגריהאלזרדס
Army-FRA-OF-04.svg|צבא צרפתלוטננט קולונל
CzArmy 2011 OF4-Podplukovnik shoulder.svg|צבא צ'כיהפודפלוקובניק podplukovník
RAF A F4LtCol after2010.png|זרוע היבשה של צבא רוסיהפודפולקובניק подполко́вник (podpolkovnik)


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:דרגות צבאיות
גיבור הפדרציה הרוסית

**גיבור הפדרציה הרוסית** (רוסית: **Герой Российской Федерации**) הוא העיטור האזרחי הגבוה ביותר ברוסיה. התואר, שיכול להינתן הן לאזרחים והן לאנשי צבא, מוענק על ידי נשיא רוסיה, למי שביצע פעולות הרואיות בזמן שירות המדינה. מאז יצירתה ב-20 במרץ 1992 הוענקה המדליה בעיקר לקוסמונאוטים ולחיילים שהיו מעורבים בפעילות בצ'צ'ניה. בנוסף הוענקה המדליה למספר כלכלנים, מדינאים, וספורטאים.

## יצירה ובסיס משפטי
התואר גיבור הפדרציה הרוסית נוצר ב-1992 בצו נשיאותי של נשיא רוסיה דאז, בוריס ילצין, כתואר הגבוה ביותר שיכול להעניק נשיא רוסיה לאדם, והוא המחליף החוקי של העיטורים הסובייטים גיבור ברית המועצות הצבאי וגיבור העמל הסוציאליסטי האזרחי. 

הבסיס המשפטי מועגן הן בצו הנשיאותי מספר I-2553, שכולל את הקריטריונים לקבלת התואר ואת העיצוב של "כוכב הזהב", מדליה המוענקת למחזיק התואר, והן בחוקת רוסיה:   סעיף 71 של חוקה זאת מאשר שימוש רשמי בתארים, מדליות ועיטורים, וסעיף 89 מעניק לנשיא רוסיה סמכות ליצור אותם. בניגוד לתארים הסובייטים שקדמו לו, שבמקביל לקבלתם הוענקו גם עיטורים נוספים כגון עיטור לנין, לתואר גיבור הפדרציה הרוסית לא נלווים עיטורים נוספים.

## קריטריונים לקבלה
צו נשיאותי מספר 2553-I קובע כי התואר יכול להיות מוענק לאדם, אזרח רוסיה או אחר, המבצע מעשים של גבורה ואומץ אדיר למען המדינה והעם הרוסי. הן אזרחים והן חיילים יכולים להיות זכאים לתואר, בניגוד לברית המועצות שבה היה תואר צבאי ותואר אזרחי בנפרד. התואר יכול להיות מוענק גם לאנשים שנפטרו, אם עמדו בקריטריונים. בניגוד לתואר גיבור ברית המועצות, תואר זה מוענק פעם אחת בלבד.

נכון לינואר 2024, הוענקו כ-1417 תארים, מהם כ-653 הוענקו לאחר מותו של הגיבור.

## עיצוב המדליה והצגתה
ממוזער|ימין|מדליון העיטור "גיבור הפדרציה הרוסית"|150px
אדם שמחזיק בתואר גיבור הפדרציה הרוסית מקבל מדליה, בשם "כוכב הזהב" ("медаль Золотая Звезда"). מדליה זו דומה במידה ניכרת למדליית גיבור ברית המועצות. המדליה זהה לעיצוב המקורי מ-1939 של מירון מרז'נוב, למעט צבעי הסרט, שהוחלפו מצבעי ברית המועצות לצבעי דגל הפדרציה הרוסית.

## ראו גם
*עיטורים, מדליות ותוארי כבוד של הפדרציה הרוסית
*עיטורי ברית המועצות
*גיבור גרמניה המזרחית

## קישורים חיצוניים

* 

*
קטגוריה:רוסיה: עיטורים
קטגוריה:רוסיה: צבא וביטחון
קטגוריה:הכוחות המזוינים של הפדרציה הרוסית
קטגוריה:עיטורי כוכב
קטגוריה:אותות ועיטורים אזרחיים
הצד הרחוק של הירח

[ממוזער|שמאל|250px|הצד הרחוק של הירח, כפי שצולם על ידי החללית [LRO]]
ממוזער|שמאל|250px|השוואת הטופוגרפיה בין שני צידי הירח, הקרוב משמאל והצד הרחוק מימין. ניתן לראות כי פני הצד הרחוק מכוסים במספר רב יותר של מכתשים ופחות ימות
[ממוזער|שמאל|500px|מפת [אלבדו גלובלית של הירח ממשימת קלמנטיין. האזורים הכהים הם המַארִיָה (ימות), והאזורים הבהירים הם הרמות. במרכז התמונה הצד הקרוב של הירח ובצדדיה הצד הרחוק]]
**הצד הרחוק של הירח** הוא צדו של הירח שאותו לא ניתן לראות מכדור הארץ. תפיסה שגויה הקשורה לצד הרחוק של הירח היא שמדובר בצד חשוך, אך הדבר נכון רק בזמן "ירח מלא". בעת מולד הירח, דווקא צדו הרחוק של הירח הוא הצד המואר.

כיוון שהירח מצוי בתהודת סיבוב־מסלול עם כדור הארץ, זמן ההקפה של הירח מסביב לכדור הארץ שווה לזמן הסיבוב סביב צירו, ולכן רק צד אחד פונה אל כדור הארץ. תופעות הליברציה והנוטציה גורמות לכך שניתן לראות מכדור הארץ כ־59% משטחו הכולל של הירח.

## פני השטח
פני השטח של שני צדי הירח שונים באופן משמעותי זה מזה. הצד הפונה אל כדור הארץ מכוסה ברובו בימים, מישורים בזלתיים נרחבים שנראים בקלות בעין בלתי מזוינת, אך בצד הרחוק של הירח נראים מכתשי פגיעה רבים יותר ושני ימים בלבד – ים מוסקבה (Mare Moscoviense) וים הגאונות (Mare Ingenii).

## חקר הצד הרחוק של הירח
בעוד שמפות של צדו הנראה של הירח קיימות מאז המאה ה־17, רק ב־1959 נגלה צדו הרחוק. ב־7 באוקטובר 1959 הקיפה הגשושית הסובייטית לונה 3 את הירח וצילמה את הצד הרחוק. בני האדם הראשונים שראו במישרין אזור זה בירח היו שלושת אנשי הצוות שטסו בחללית אפולו 8. בעת בחירת אתר הנחיתה לחללית אפולו 17 הציע האסטרונאוט הריסון שמיט לנחות במכתש ציולקובסקי (Tsiolkovskiy) תוך שימוש בלוויין תקשורת במסלול ירחי להעברת תשדורות אך בכירי NASA פסלו אפשרות זו כיוון שהיא מסוכנת מדי. החללית הסינית צ'אנג־אה 4, נחתה במכתש פון קרמן בצד הרחוק ב־3 בינואר 2019.
[ממוזער|500px|[קובץ תמונה|קובץ GIF שנערך מצילומיו של לוויין המופעל על ידי סוכנות NOAA האמריקנית (בשיתוף עם נאס"א וחיל האוויר האמריקני) ונמצא בנקודת לגראנז' L1 במרחק של כ־1.5 מיליון קילומטר מכדור הארץ, ובו ניתן לראות את הצד הרחוק של הירח]]

משימת בראשית 2 של חברת SpaceIL צפויה גם היא בעתיד לנחות בצד זה.

מאיץ ששיגר את צ'אנג-אה 5 T1 למסלול ב-2014 התרסק על הצד הרחוק של הירח ב-4 במרץ 2022. זו הפעם הראשונה שפסולת חלל ישנה התנגשה בירח.

החללית צ'אנג-אה 6 שוגרה לחלל ב-3 במאי 2024 ונחתה על הצד הרחוק של הירח ב-2 ביוני 2024. נחתת צפויה לאסוף דגימות של כ-2 ק"ג מקידוחים מתחת לפני השטח, ותעביר אותן לחללית שתשוגר ותמריא מהירח, תבצע תמרון אוטונומי למקפת ותחזור לכדור הארץ. המשימה צפויה להימשך 53 ימים.
ביוני 2024 נחתה הקפסולה בכדור הארץ עם דגימות המגיעות בפעם הראשונה מהצד "האפל" של הירח.

## ראו גם
*הקפה סינכרונית
* נעילת גאות
* תוכנית החלל הסינית לחקר הירח

## קישורים חיצוניים

## הערות שוליים

קטגוריה:הירח
Mother's Milk

**Mother's Milk** (מילולית: חלב אם) הוא אלבומה הרביעי של להקת הרד הוט צ'ילי פפרז, שיצא לאור ב-16 באוגוסט 1989. האלבום מוקדש להלל סלובק, גיטריסט הלהקה לשעבר, שנפטר ממנת יתר של הרואין.
## הפקה
זהו האלבום הראשון של הלהקה לאחר הצטרפותם של הגיטריסט ג'ון פרושיאנטה והמתופף צ'אד סמית. האלבום נחשב לאלבום הרועש ו"הכבד" ביותר של הפפרז, והסגנונות השלטים בו הם שילוב של רוק אצטדיונים (בשיר Magic Johnson למשל), הארדקור פאנק והארד רוק, ז'אנרים שרד הוט צ'ילי פפרז מיעטו לנגן פרט לאלבום זה. האלבום גם נחשב לחדשני ולאלבום החשוב ביותר של הרד הוט צ'ילי פפרז, בעיקר כי הכניס אותם למיינסטרים (עם הצלחתם של הסינגלים "Knock Me Down", "Taste the Pain" וגרסת הכיסוי לשיר "Higher Ground" של סטיבי וונדר). בזכות אלבום זה הם השיגו חוזה בענקית התקליטים האחים וורנר. הצלחת האלבום פיתחה את הכיוון המוזיקלי של ההרכב, וכמו כן נתנה את הבסיס להצלחתו האדירה והבינלאומית של אלבומם הבא, Blood Sugar Sex Magik. אלבום זה נחשב אחד הטובים שלהם, על ידי מעריצים של תקופתם הישנה יותר של הרד הוט צ'ילי פפרז (מעריצי "פרה-בלאד שוגר סקס מג'יק").

עטיפת האלבום מזכירה (ומתבססת על) העטיפה של האלבום A Whole New Thing של להקת הפאנק סליי אנד דה פמילי סטון, שהייתה בעלת השפעה עצומה על דרכם המוזיקלית של ההרכב בשנותיו המוקדמות. ישנן מספר גרסאות לעטיפה: בחלק מהגרסאות השד השמאלי של האישה מוסתר על ידי פרח, ובנדירות יותר אחד מחברי הלהקה עומד כך שהוא מסתיר את הפטמה.

## רשימת השירים

#"Good Time Boys" – 5:02
#"Higher Ground" (Stevie Wonder; cover) – 3:23
#"Subway to Venus" – 4:25
#"Magic Johnson" – 2:57
#"Nobody Weird Like Me" – 3:50
#"Knock Me Down" – 3:45
#"Taste the Pain" – 4:32
#"Stone Cold Bush" – 3:06
#"Fire" (Guitar by Hillel Slovak; Drums by Jack Irons) – 2:03
#"Pretty Little Ditty" – 1:37
#"Punk Rock Classic" – 1:47
#"Sexy Mexican Maid" – 3:23
#"Johnny, Kick a Hole in the Sky" – 5:12
#:**שירי בונוס מהגרסה המחודשת מ-2003**
#"Song That Made Us What We Are Today (demo)" – 12:56
#"Knock Me Down" (original long version) – 4:44
#"Sexy Mexican Maid" (original long version) – 3:59
#"Salute to Kareem" (demo) – 3:24
#"Castles Made of Sand" (live) (Hendrix) – 3:19
#"Crosstown Traffic" (live) (Hendrix) – 2:53

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלבומי רד הוט צ'ילי פפרז
קטגוריה:אלבומים באנגלית
קטגוריה:מחלוקות סביב טענות לתועבה במוזיקה
קטגוריה:אלבומי חברת קפיטול רקורדס
קטגוריה:אלבומים שהתפרסמו לאחר מות מבצעיהם
קטגוריה:אלבומי חברת EMI רקורדס
תרסיס

ממוזער|שמאל|200px|תרסיס מותז מתוך מכל
**תרסיס** (נקרא גם "**ספריי**" בהשפעת המילה האנגלית Spray) הוא נוזל הנמצא בצורת תרחיף באוויר, כלומר בצורת המוני טיפות זעירות המרחפות באוויר, או מוצק הנמצא במצב דומה, של המוני חלקיקים שלו המרחפים באוויר.

ישנם סוגים שונים של תרסיסים, כגון תרסיס שמן, תרסיס לשיער, דאודורנט, מטהר אוויר, תרסיס צבע ועוד. לחיצה על כפתור במכל גורמת להתזת התרסיס מהמכל ופיזורו באוויר.

מכל התרסיס מכיל חומר נוזלי אותו רוצים להתיז, למשל, שמן. בנוסף מכיל התרסיס גז אחסון היוצר לחץ במכל. כך, שבעת לחיצה על פיית המכל משתחרר הגז בלחץ ומתיז איתו טיפות מהחומר. גז זה נקרא "גז הדף" או "חומר מניע" (פרופלנט). בעבר שימשו חומרים **[[כלורופלואורופחמנים]]** כחומר מניע, אך מכיוון שחומרים אלו גורמים נזק לשכבת האוזון, עברו לחומרים מניעים שאינם גורמים נזק לאוזון, כגון פרופאן או בוטאן. חומרים אלו הם חומרים דליקים, ולכן אין להשתמש במכלים אלו בקרבת אש או להבה, או להשליכם לאש.

## ראו גם
* גז אחסון
* Airless

## קישורים חיצוניים

קטגוריה:כימיה פיזיקלית
קטגוריה:זיהום אוויר
קטגוריה:טיפות
*
חצקל איש כסית

**חַצְקֵל איש כסית** (17 בינואר 1905 – 29 בדצמבר 1979) היה מייסד בית הקפה התל אביבי "כסית".

## ביוגרפיה
חצקל איש כסית נולד בשם **יחזקאל ויינשטיין** בריישא שבגליציה המזרחית (אז בתחומי האימפריה האוסטרו-הונגרית וכיום בפולין). מנעוריו נקט עמדה ציונית והיה פעיל ב"תנועת החלוץ" בקבוצת בורוכוב. עלה לארץ ישראל בשנת 1929, ונטל חלק בייבוש ביצות כבארה. לאחר מכן עבר להתגורר בתל אביב והחל לעבוד כשוטף-כלים, טבח, ומלצר, אז הכיר את אשתו לעתיד, לאה. לאחר שצבר ניסיון בתחום, פתח את "מועדון המלצרים" ברחוב נס ציונה, ובמהלך 1931, שימש תקופה קצרה כמנהל "קפה הוברמן" בטיילת תל אביב הישנה.

בשנת 1935, ייסד ברחוב בן-יהודה 59, יחד עם אילונה מרדכוביץ וליובה, את בית הקפה "כסית". לאחר התפרקות השותפות, עבר חצקל לרחוב דיזנגוף 117, והקים בית קפה חדש בעל אותו שם, "כסית". בית הקפה הפך במהרה למרכז הבוהמה של תל אביב, ומשך אליו אנשי-רוח ואמנים רבים כנתן אלתרמן, אברהם שלונסקי, לאה גולדברג, חיים גורי, אבות ישורון, משה שמיר, חנה רובינא, אלכסנדר פן, יוסף זריצקי, חיים חפר, אורי ליפשיץ, אורי זוהר, שמוליק קראוס, ג'וזי כץ, ואריק איינשטיין.

איש כסית היה אחראי על הסעדת הפמליה של בן-גוריון במהלך ביקורו השלישי בנגב ובאילת ביוני 1949. בן-גוריון אף הודה לו בכתב על כך.

חצקל איש כסית היה ידוע כאיש נדיב והאכיל שחקנים ואמנים רבים ללא תשלום. דמותו הייתה דומיננטית בבית הקפה ובאי המקום תיעדו אותו בשירים, סיפורים, ציורים ותצלומים רבים. בתקופה זו דבק בו הכינוי "חצקל". עם פתיחת בית הקפה ישב חצקל עם אברהם שלונסקי שהציע כי יעברת את שמו מ"ויינשטיין" (בלועזית אבן יין) ל"איש כסית" וקראו לבית הקפה "כסית". המילה כסית נגזרה מהמילה הארמית "כסיתא" המשמשת בתלמוד הבבלי לאלמוג אדום, ומתאימה לשם משפחה אלמוג- אבן, אדום - יין.

חצקל מופיע גם בשירו של אריק איינשטיין, 'יושב בסן פרנסיסקו על המים' ("פתאום אני רוצה לחזור הביתה חזרה אל הבִּיצה, לשבת בכסית ולצחוק עם משה ועם חצקל"), וגם בשירם של יענקל'ה רוטבליט ושמוליק קראוס 'איך עושים תקליט', המתרחש בבית הקפה ("יבי ושמוליק ישבו אצל חצקל כסית").

עם פטירתו, בשנת 1979, החליט ראש עיריית תל אביב, שלמה להט, לערוך טקס הלוויה רשמי. במהלך הטקס, נחסם כל רחוב דיזנגוף לתנועה ואת ארונו נשא משמר כבוד אל תוך בית הקפה "כסית", בו נקראו עליו הספדים מפי עמיקם גורביץ ומשה ברנשטיין. לאחר מכן יצא מסע הלוויה בהשתתפות אלפים מתושבי תל אביב אל בית העלמין קריית שאול. על קברו נשא השחקן היידי שמעון דז'יגאן הספד ביידיש.

ב"שלושים" למותו נערך ערב לזכרו ב"כסית" בהנחיית אורי סלע ובהשתתפות אנשי בוהמה רבים.

הוא הותיר אחריו את רעייתו לאה ושני ילדיהם משה איש כסית וצביה ליטמן, שהמשיכו לנהל את בית הקפה. לאחר פטירתם של שני ילדיו, ניהלו את בית הקפה אשתו לאה איש כסית וחתנה זאב ליטמן.

משנת 1996 עד שנת 2001 התנהל מאבק משפטי על בית הקפה בין זאב ליטמן לבין בעלי המקום, שהשכירו לחצקל בשכירות מוגנת, בתקופה זו כבר לא הייתה לאה מעורבת בענייני בית הקפה. לאה נפטרה ב-9 בפברואר 2011, בגיל 101.

## קישורים חיצוניים

* 

## ביאורים

## הערות שוליים

קטגוריה:אישים הקבורים בבית הקברות קריית שאול
קטגוריה:אנשי העלייה החמישית
קטגוריה:מסעדנים ישראלים
קטגוריה:תל אביב-יפו: אישים
קטגוריה:ישראלים שנולדו ב-1905
קטגוריה:ישראלים שנפטרו ב-1979
יוסף שם טוב (מוזיקאי)

**יוסף שם טוב** (ידוע גם בשם **יוסף יעקב**, 1922 – 1 באפריל 2007) היה נגן העוד של תזמורת קול ישראל בערבית, מחלוצי נגינת העוד בישראל.

## קורות חיים
שם טוב נולד בבגדאד, ומאז גיל 12 ניגן בבתי קפה בעיר. שם זכה לכינוי "יוסוף אל עוואד", יוסף נגן העוד, שלא עזב אותו עד יום מותו. בבגרותו ליווה כמה מהנודעות שבזמרות עיראק, ביניהן סלימה מוראד ולילה חלמי. 

עלה ארצה, עם אשתו ושני בניו, ב-1952. בראיון שנערך כמה שנים לפני מותו אמר כי העלייה הייתה "המכה הכי גדולה שקיבלתי, בעיראק כולם היו מכירים אותי. פה הכול נמחק". עם בואו לארץ ניגן תקופה קצרה, אבל אז ויתר על הנגינה, ומצא עבודה כאזרח עובד צה"ל. 

בתחילת שנות ה-70, כאשר אהרון עזורי, נגד העוד של תזמורת קול ישראל בערבית, פרש לגמלאות, נבחר להחליף אותו. שם טוב פרש לגמלאות כאשר התזמורת פורקה, בתחילת שנות ה-90.

היה ידוע בעיקר כנגן, אך עסק גם בכתיבה והלחנת שירים וקטעים אינסטרומנטליים.

## קישורים חיצוניים
* 
* 

קטגוריה:נגני עוד
קטגוריה:מלחינים יהודים עיראקים
קטגוריה:עולים בשנות ה-1950
קטגוריה:חברי תזמורת קול ישראל בערבית
קטגוריה:מלחינים ישראלים
קטגוריה:ישראלים ילידי עיראק
קטגוריה:אזרחים עובדי צה"ל
קטגוריה:ישראלים שנולדו ב-1922
קטגוריה:ישראלים שנפטרו ב-2007
אשלי קול

**אשלי דונובן קול** (באנגלית: **Ashley Cole**; נולד ב-20 בדצמבר 1980) הוא כדורגלן עבר אנגלי ששיחק בעמדת המגן השמאלי וכיום מאמן את צ'זנה. הוא היה שחקן נבחרת אנגליה משנת 2001 ועד מאי 2014.

## קריירה
קול נולד וגדל בעיר לונדון, בירת אנגליה. בנערותו שיחק במחלקת הנוער של מועדון ארסנל. לאחר עונת השאלה בקריסטל פאלאס הוחזר קול לקבוצה הבוגרת של ארסנל בעקבות פציעה של המגן הראשון של הקבוצה, סילביניו. קול תפס את משבצת המגן השמאלי ונשאר בעמדה גם לאחר שסילביניו החלים.

ב-2005 נפגש קול עם נציגי צ'לסי (המאמן ז'וזה מוריניו והמנכ"ל פיטר קניון) לגבי מעבר אפשרי שלו לקבוצה, למרות שהשחקן עדיין היה תחת חוזה בארסנל. קול נקנס ב-75,000 לירות שטרלינג בעקבות הפגישה, מוריניו נקנס גם הוא בסכום זהה וצ'לסי נקנסה ב-300,000 לירות שטרלינג. לאחר מכן התייחס קול למקרה באוטוביוגרפיה שכתב, בה תקף את ראשי ארסנל. לאחר משא ומתן ארוך לגבי סכום ההעברה חתם לבסוף קול בצ'לסי תמורת 5 מיליון לירות שטרלינג והעברתו של הבלם ויליאם גאלאס לארסנל. העסקה נחתמה ב-31 באוגוסט 2006, שעות אחדות לפני תום מועד ההעברות.

קול השתתף עם נבחרת אנגליה במונדיאל 2002 וביורו 2004, בו נבחר לנבחרת המצטיינת של הטורניר לצד עמיתיו לנבחרת סול קמפבל, פרנק למפארד וויין רוני. קול שיחק עם הנבחרת גם במונדיאל 2006, בו הודחה הנבחרת האנגלית בשלב רבע הגמר.

ב-15 במאי 2013 זכה עם קבוצתו בליגה האירופית, לאחר שפתח בהרכב במשחק הגמר מול בנפיקה ליסבון (2-1 לצ'לסי בסיום).

ב-12 במאי 2014 אשלי קול לא זומן לסגל נבחרת אנגליה על ידי המאמן רוי הודג'סון ומיד לאחר מכן פרש מהנבחרת לאחר 107 הופעות.

ב-7 ביוני 2014 חתם אשלי קול ברומא כשחקן חופשי לאחר שהסתיים חוזהו בצ'לסי.

ב-27 בינואר 2016 חתם קול בלוס אנג'לס גלאקסי מליגת ה-MLS.

ב-21 בינואר 2019 חתם קול בדרבי קאונטי מהצ'מפיונשיפ.

ב-18 באוגוסט 2019 הודיע על פרישה ממשחק פעיל.

## חיים אישיים
ב-2006 נישא לזמרת הבריטית שריל. בתחילת פברואר 2010 פורסם בעיתונות כי קול בגד באשתו לפחות עם חמש נשים שונות. ב-23 בפברואר הודיעה שריל קול על פרידתה מבעלה, וביקשה מהתקשורת לכבד את פרטיותם.

## תארים
;ארסנל
*פרמייר ליג – 2001/2002, 2003/2004
*הגביע האנגלי – 2002, 2003, 2005
*מגן הקהילה – 2002, 2004

;צ'לסי
*פרמייר ליג – 2009/2010
*הגביע האנגלי – 2007, 2009, 2010, 2012
*גביע הליגה האנגלית – 2007
*מגן הקהילה – 2009
*ליגת האלופות – 2011/2012
*הליגה האירופית – 2012/2013

;אישיים
*נבחרת השנה של הפרמייר ליג – 2002, 2004, 2005
*נבחרת השנה של אופ"א – 2004
*שחקן השנה של צ'לסי – 2008

## קישורים חיצוניים

## הערות שוליים

קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלני קריסטל פאלאס
קטגוריה:כדורגלני ארסנל
קטגוריה:כדורגלני צ'לסי
קטגוריה:כדורגלני רומא
קטגוריה:כדורגלני לוס אנג'לס גלאקסי
קטגוריה:כדורגלני נבחרת אנגליה
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני דרבי קאונטי
קטגוריה:אנגלים שנולדו ב-1980
קערה

[קערת [חמיצה|בורשט|ממוזער|250 פיקסלים]]
**קערה** היא צלחת עמוקה המשמשת למטרות שונות.

## סוגים ושימושים
[ממוזער|שמאל|188px|קערת מתכת [פיניקים|פיניקית עם תחריטים]]
ישנן קערות המשמשות ככלי עזר בעת הכנת המזון, למשל ככלי לערבוב, כזו היא גם קערת מערבל המזון.
ישנן קערות הגשה שעשויות לשמש גם ככלי הבישול, אם הן מתאימות לשימוש בתנור אפייה, בתנור מיקרוגל או על הכיריים. סוג של קערה לבישול ולהגשה היא **קדרה**, המשמשת להכנת תבשילי קדרה – ארוחה שלמה המתבשלת בכלי אחד, המשמש גם להגשה. (אם כי תבשילי קדרה מבושלים לעיתים בסירים).

בארצות הברית קיימים מותגים של ארוחות מהירות להכנה במיקרוגל הנמכרות בקערה המתאימה לבישול במיקרוגל ולאחר מכן להגשה.

ישנם ספלים לשתייה בגודל ובצורת קערות. ביוון העתיקה השתמשו בקערה עם שתי ידיות – קיליקס – לשתיית יין. בצרפת יש קערות-ספלים לשתיית "קפה אולה".

## בתרבות הפופולרית
כלי אוכל ותרבות השולחן הוזכרה פעמים רבות גם בשירה וגם בספרות העברית והכללית.

קערה הוזכרה בין היתר בשיר ההומוריסטי "מה קרה?", שם היא אמצעי למשיכת תשומת לב ולא לאכילה. בשנת 2006 נכנס ישראלי לתחנת המשטרה בחיפה והמחיז את האירוע המוזכר בשיר.

## גלריית תמונות

קובץ:Breakfast of Champions.jpg|קערת קורנפלקס ולצידה ספל קפה
קובץ:Final-pho-shot.jpg|קערת "פו" סיני, עם הכף המסורתית ומקלות אכילה
קובץ:Bowl of chicken soup.jpg|קערת מרק עוף
קובץ:Squid tapas.jpg|קערית בצורת דג מכילה מטבל המוגש לצד טאפס דיונון
קובץ:A bowl of Man Kee cart noodles.jpg|קערת אטריות עם בשר ורוטב
קובץ:Noodles soup in breakfast.jpg|קערת מרק אטריות עם בשר בקר וכדורי דגים
קובץ:Taglatielles-au-saumon-p1010323.jpg|פסטה בקערה מלבנית
קובץ:Cassoulet.cuit.jpg|תבשיל קדרה מהמטבח הצרפתי
קובץ:Shikairo Nagasaki Japan05s.jpg|קערת אטריות במסעדה הסינית "שיקאירו" בנגאסאקי, יפן
קובץ:Hot and sour noodles with pork intestines.jpg|קערה של אטריות חמות וחמוצות


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כלי הגשה
קטגוריה:כלי קיבול
קטגוריה:כלי עבודה במטבח
*
קרב 7

[שמאל|ממוזער|250px|ריצת 800 כחלק מתחרויות קרב 7 של [אליפות העולם באתלטיקה 2007|אליפות העולם באתלטיקה שנערכה באוסקה ב-2007. מימין: ג'סיקה אניס, קרולינה קלופט, לילי שוורצקופף, ליודמילה בלונסקה, ג'ניפר אוזר ונטליה דוברינסקה]]
שמאל|ממוזער|250px|ג'סיקה אניס קופצת לרוחק במהלך תחרות ב-2010
**קרב 7** (באנגלית: **heptathlon**) הוא מקצוע קרב רב באתלטיקה קלה, הכולל תחרות בשבעה מקצועות: ריצת 100 מטר משוכות, קפיצה לגובה, הדיפת כדור ברזל, ריצת 200 מטר, קפיצה לרוחק, הטלת כידון וריצת 800 מטר. בקרב 7 מתחרות נשים בלבד, בעוד שגברים מתחרים בקרב 10.

עד שנות ה-80 של המאה ה-20 התחרו נשים בחמישה מקצועות בלבד, והמקצוע נקרא קרב חמש מודרני. באולימפיאדת לוס אנג'לס ב-1984 נוספו שני מקצועות, הטלת כידון וריצת 800 מטר, ומאז נערכות התחרויות במתכונת זו. בראשית המאה ה-21 החלו להיערך גם תחרויות נשים בקרב 10, בדומה לתחרויות הגברים (תחרויות הכוללות גם ריצת 100 מטר, זריקת דיסקוס, קפיצה במוט, וריצת 1500 מטר במקום ריצת 800 מטר). אף שהתאחדות האתלטיקה הבינלאומית מכירה בתחרויות אלה, הן אינן מהוות חלק מהתחרויות הגדולות הרשמיות.

## שיטת הניקוד
שיטת הניקוד מורכבת מחישוב הכולל קבועים ואת התוצאה שהשיגה הספורטאית. הקבועים מפורטים בטבלה שלהלן.

בתחרויות הריצה: a \cdot (b - T)^c  (T הוא זמן הריצה בשניות). לדוגמה, מי שרצה 200 מטר בזמן של 23 שניות מקבלת 1,079 נקודות.
בתחרויות הקפיצה:  a \cdot (M - b)^c (M הוא מרחק או גובה הקפיצה בסנטימטרים). לדוגמה, מי שקופצת לגובה של 1.90 מ', מקבלת 1,106 נקודות.
בתחרויות הזריקה: a \cdot (D - b)^c (D הוא מרחק הזריקה במטרים). לדוגמה, מי שהדפה כדור ברזל למרחק של 20 מ', מקבלת 1,199 נקודות.

## שיאים
* **[[ג'קי ג'וינר קרסי]]** (), מחזיקה בשיא העולם בתוצאה של 7,291 נקודות. השיא נקבע באולימפיאדת סיאול (1988).
* **[[סבטלנה גנזדילוב]]** (), מחזיקה בשיא הישראלי בתוצאה של 6,031 נקודות. השיא נקבע בשנת 2003.

## עשר האתלטיות הטובות ביותר בקרב 7

## קרב 7 לגברים
בתחרויות הנערכות באולם, מתחרים הגברים בקרב 7 ולא בקרב 10, ואולם מרחקי תחרויות הריצה שונים מאלה שבהם מתחרות הנשים בקרב 7.
### שבעת המקצועות בהם מתחרים האתלטים
* ריצת 60 מטר
* קפיצה לרוחק
* הדיפת כדור ברזל
* קפיצה לגובה
* ריצת 60 מטר משוכות
* קפיצה במוט
* ריצת 1000 מטר

### שיא עולם
* **[[סימון איהאמר]]** (), הוא שיאן העולם בקרב 7 באולם בתוצאה של 6,670 נקודות (2026).

### אלופי עולם

## קישורים חיצוניים

* רשימת התוצאות הטובות בעולם בקרב 7 באתר התאחדות האתלטיקה הבינלאומית
* 

קטגוריה:אתלטיקה
קטגוריה:ספורט אולימפי
קטגוריה:7 (מספר)
קרב 10

**קרב 10** (קרב עשר, נקרא גם **דקאתלון**; באנגלית: **Decathlon**) הוא מקצוע אולימפי ואחת מתחרויות הקרב רב. הוא מתחלק ליומיים של תחרויות. היום הראשון, שעיקרו כוח מתפרץ ומהירות, כולל חמש תחרויות: ריצת מאה מטר, קפיצה לרוחק, הדיפת כדור ברזל, קפיצה לגובה, וריצת 400 מטר. היום השני עומד בסימן טכניקה וסיבולת, ונכללות בו חמש תחרויות אחרות: ריצת 110 מטר משוכות, זריקת דיסקוס, קפיצה במוט, הטלת כידון, וריצת 1500 מטר.

## שיטת הניקוד
שיטת הניקוד השתנתה במהלך השנים, אך היא מבוססת על ניקוד מצטבר בכל מקצוע.
מאז שנת 2001, שיטת הניקוד שקבעה התאחדות האתלטיקה הבינלאומית היא כזו:
* עבור מקצועות השדה: ניקוד =  (INT(A*(P-B)C 
* עבור מקצועות המסלול: ניקוד =  (INT(A*(B-P)C 
כאשר: A,B,C הם פרמטרים הלקוחים מהטבלה הנמצאת מטה. P הוא משתנה המייצג את תוצאת האתלט, הנמדדת בשניות בענפי הריצה, במטרים בענפי ההטלה ובסנטימטרים בענפי הקפיצה. משמעות ה-INT היא שכל הספרות שלאחר הנקודה מושמטות.

## שיאי העולם
* שיא העולם לגברים שייך ל**[[קווין מאייר]]** () ועומד על 9,126 נקודות אותו קבע ב-2018 בבורדו.
* שיא העולם לנשים שייך ל**[[אאוסטרה סקויטה]]** () ועומד על 8,353 נקודות אותו קבעה ב-2005.

## עשרת הספורטאים בעלי התוצאה הטובה ביותר
(מעודכן ל-3 באוגוסט 2025)

## כל הזוכים במדליה אולימפית בקרב 10

## כל הזוכים במדליה באליפויות העולם בקרב 10

## ראו גם
* קרב 7

## קישורים חיצוניים

* 

קטגוריה:אתלטיקה
קטגוריה:ספורט אולימפי
קטגוריה:10 (מספר)
אובייקט מעבר

שמאל|ממוזער|250px|1 - אילוזיה, 2 - אובייקט מעבר
**אובייקט מעבר** או **אובייקט חליפי** הוא מונח מתאוריית יחסי אובייקט בפסיכולוגיה שנטבע על ידי הפסיכואנליטיקאי דונלד ויניקוט, והוא מתייחס לחפץ ממשי שמסמל עבור התינוק את האם ומאפשר לו לשמור איתה על קשר 'מפונטז'.

## תהליך היווצרות האובייקט
אובייקט המעבר מופיע בשלב שבו התינוק מתחיל להפריד בינו לבין האם. מהיותו ממשי אך בו בזמן סמל לאם הנעדרת, אובייקט המעבר נמצא באזור הדימדומים שבין הממשי למדומיין. אזור זה נקרא על ידי ויניקוט 'מרחב פוטנציאלי' או 'תופעות מעבר', ויש לו קיום חיצוני ופנימי בו זמנית.

תהליך ההפרדות של התינוק מאימו, כרוך בתסכול גדול מצד התינוק, שחש ומבין שאיננו חלק אינטגרלי מאימו כפי שדמיין בתחילת דרכו. כדי לפצות את עצמו על התסכול ועל החרדה, שהוא חש עקב ניתוקו מאימו והפיכתו לישות נפרדת, הוא מאמץ חפץ כלשהו שמסמל בעיניו את הנוכחות המרגיעה של אימו ועליו הוא משליך את הרגשות שיש לו כלפי אימו. זהו אובייקט המעבר. החפץ שיהיה בדרך כלל רך, יכול להיות חיתול, כרית, שמיכה, דובון או מוצץ.

התינוק נזקק במיוחד לאובייקט המעבר ברגעים קשים, כמו פרידה בהליכה לשינה או ברגעים לא צפויים כמו נסיעה למקום לא ידוע. תחילת תהליך האימוץ של אובייקט המעבר יהיה בין הטווח של 4 ל-12 חודש ויכול להמשך עד גיל הגן. כאשר הוא גדל הוא עשוי להחליף את האובייקט באובייקט בעל צורה טיפוסית ולעבור מכרית ושמיכה לדובון או בובה. יש תינוקות המעניקים לו שם ואף מספרים לו סיפורים.

באמצעות אובייקט המעבר התינוק מממש את הצורך שלו בחוויית האומניפוטנציה, שהיא תחושת כל-יכול, כשל בורא העולם, כאשר יש אובייקט שבו הוא שולט שלטון ללא מיצרין ועושה בו ככל שיחפוץ, בניגוד לאם שם שליטתו מוגבלת. אובייקט המעבר מאפשר לתינוק לפתח התייחסות סמלית לחיים והוא מהווה בסיס ליצירתיות ולמשחק, ולהנאה מכל התופעות שנמצאות באזור הדימדומים שבין מציאות ודמיון.

הפסיכולוגית והפסיכואנליטיקאית הישראלית רוני סולן טוענת כי מרחב המעבר נוצר באופן יצירתי הן על ידי התינוק והן על ידי האם, כאשר האם "מנצחת" על התהליך. מרחב המעבר מאפשר לתינוק ולאם לחוות את חוויית ה'יחד' כיחסי טריאדה (אם, תינוק ואובייקט מעבר משותף). ולממש את עצמיותם באופן ששומר על הייחודיות של כל אחד מהם.

## תופעות מעבר

לפי ויניקוט, מרחב פוטנציאלי ימשיך להתקיים בנפשו של המבוגר, ובו הוא יוכל לשחק, לפנטז וליצור ולהנות מחוויית יצירה. בכך מבטא ויניקוט את החשיבות של מרחב פוטנציאלי לביטויו של העצמי האמיתי ומכאן ליצירתיות ולבריאות הנפשית. אנשים נוקשים שאין להם חלל מעבר, עלולים לחוש איום ממצבים כאלו כמו ספרות בדיונית או משחק תפקידים, וקשה להם "לצאת מעורם" ולהיכנס לנעלי הזולת. לעומתו, אנשי פסיכולוגיית האגו הפרוידיניים ראו את השימוש באובייקט המעבר כשלב ביניים בין התלות הסימביוטית באם לבין שלב ההיפרדות מהאם והאינדיבידואציה.

## לקריאה נוספת
* מרדכי גלדמן, **ספרות ופסיכואנליזה**, הוצאת הקיבוץ המאוחד, 1998 (עמ' 70–73).
* סטיבן מיטשל ומרגרט ג' בלאק, **פרויד ומעבר לו**, תולעת ספרים, 2006 (עמ' 193–195).
* רוני סולן, **חידת הילדות**, מודן, 2007 (עמ' 88–89).
* עמנואל ברמן, אמירה אופנהיימר, סיגל השילוני, **מבוא לפסיכולוגיה: תאוריות על האישיות, מדידה והערכה, פסיכופתולוגיה ופסיכותרפיה;**, האוניברסיטה הפתוחה, עמ' 43–45

## קישורים חיצוניים

* אובייקט מעבר, בלקסיקון הפסיכולוגי "בטיפולנט"
* 
* 

## הערות שוליים

קטגוריה:פסיכואנליזה
קטגוריה:פסיכולוגיה התפתחותית